hotchpotch/miracl-hf-unified huggingface dataset:
Kunqu
Kunqu (), tí a tún mọ̀ sí Kunju (), K'un-ch'ü, Kun opera tàbí Kunqu Opera, jẹ́ ọ̀kan lára àwọn orin ìbílẹ̀ ìgbàanì tí àwọn China. Ó jẹ́ ẹ̀yà orin ìbílẹ̀ China tí ó yà láti ara orin Kunshan, tí ó sìn wá di gbajúmọ̀ nínú àwọn eré-oníṣe tí àwọn China láti nǹkan bí i sẹ́ńtúrì 16 sí 18. Ẹ̀yà orin yìí ṣẹ̀ láti inú àṣà àwọn ẹ̀yà Wu. Ó jẹ́ ọ̀kan lára àwọn gbajúmọ̀ àṣà àjogúnbá tí àwọn ẹ̀dá ènìyàn tí àjọ UNESCO láti ọdún 2001. Bẹ́ẹ̀ náà, ìwé-ìròyìn iṣẹ́-ọ̀nà olóṣooṣù kan láti orílẹ̀ èdè Amẹ́ríkà, TeRra Magazine gbà pé Kunqu jẹ́ ọ̀kan lára eré-oníṣe tó gbajúmọ̀ jùlọ.
Ìṣọ̀wọ́ kọrin Kunqu ni wọ́n ṣàlàyé pé ó ṣẹ̀ wá láti ìran Ming láti ọwọ́ Ọ̀gbẹ́ni Wei Liang Fu láti etídò Taicang, ṣùgbọ́n tí wọ́n fi wé àwọn orin ẹ̀bá ìlú Kunshan. Kíkọ orin Kunqu fẹ́ fara jọ àwọn orin eré-oníṣe China bí i Peking opera|, tí ó fara jọ orin Kunqu lọpọlọpọ. Ìdásílẹ̀ eré-oníṣe "chuanqi", tí wọ́n sáàbà máa ń kọrin Kunqu sí ní wọ́n ṣàlàyé pé ó jẹ́ sáà kejì tí ó dára nínú eré-oníṣe tí àwọn ẹ̀yà China. Ní nǹkan bí i sẹ́ńtúrì mọ́kàndínlógún ni àwọn ẹlẹ́gbẹ́ orin Kunqu kò fi bẹ́ẹ̀ tà mọ́, tí òkìkí wọn sìn ń wálẹ̀. Ṣùgbọ́n nígbà tí ó di sẹ́ńtúrì okòó, àwọn ìlúmọ̀ọ́ká afowóṣàánu kan tún bẹ̀rẹ̀ sí ní gbé orin Kunqu lárugẹ gẹ́gẹ́ bí eré-oníṣe tí wọ́n ń ṣe káàkiri, tí ìjọba Orílẹ̀-èdè China sìn ń ṣe ẹ̀dínwó rẹ̀ fún àwọn èrò-ìwòran. Bí àwọn orin ìbílẹ̀ yòókù, Kunqu náà ni ìfàsẹ́yìn pàápàá jùlọ ní àsìkò àtúnṣe àṣà ìbílẹ̀ àti lásìkò gbígbawèrè àṣà ìlẹ̀ òkèrè. Ṣùgbọ́n lẹ́yìn èyí, orin Kunqu tún gbìnàyá ju ti àtẹyìnwá lọ nínú mìlẹ́níọ́nù tuntun.  Lónìí, orin Kunqu jẹ́ gbajúmọ̀ orin àkọtà ní àwọn gbajúmọ̀ ìlú méje ni orílẹ̀ èdè China,àwọn ìlú náà ni: Beijing (Northern Kunqu Theater), Shanghai (Shanghai Kunqu Theater), Suzhou (Suzhou Kunqu Theater), Nanking (Jiangsu Province Kun Opera), Chenzhou (Hunan Kunqu Theater), Yongjia County/Wenzhou (Yongjia Kunqu Theater) àti Hangzhou (Zhejiang Province Kunqu Theater), bẹ́ẹ̀ náà ní Taipei. Bẹ́ẹ̀ náà wọ́n ń kọ ọ́ tà ní àwọn ìlú kéréje-kéréje mìíràn ní China àti òkè-òkun.
Àwọn eré-oníṣe mìíràn náà tún gbajúmọ̀ láyé òde òní nítorí wọ́n ń ṣe àmúlò orin Kunqu nínú eré wọn, lára wọn ni "The Peony Pavilion" àti "The Peach Blossom Fan". Ní àfikún, púpọ̀ nínú àwọn gbajúmọ̀ ìwé eré-oníṣe àti ìwé ìtàn China bí i "Romance of the Three Kingdoms", "Water Margin" àti "Journey to the West" ni wọ́n ti lò ó fún orin eré-oníṣe.
Lọ́dún 1919, àwọn gbajúmọ̀ olórin Kunqu Mei Lanfang àti Han Shichang rìnrìn àjò lọ sí Jápán láti lọ ṣeré. Bẹ́ẹ̀ náà ni nnkan bí àwọn ọdún 1930, Mei lọ kọrin Kunqu ní Amẹ́ríkà àti Russia, tọ̀yàyà tọ̀yàyà ni wọ́n sìn gbà á.
Ohùn orin Kunqu jẹ́ ọ̀kan lára àwọn ohùn orin tó dára jù lọ nínú àwọn ohun orin ìbílẹ̀ China
Lọ́dún 2006, Zhou Bing ṣe olóòtú àti adarí orin ìbílẹ̀ Kunqu. Bẹ́ẹ̀ náà, ó gba àmì ẹ̀yẹ ti Outstanding Documentary Award of 24th China TV Golden Eagle Awards; àti àmì ẹ̀yẹ ti Award of TV Art Features of 21st Starlight Award lọ́dún 2006.
Àjọ Ẹgbẹ́ Agbábọ́ọ̀lù-àfẹsẹ̀gbá China
Àjọ Ẹgbẹ́ Agbábọ́ọ̀lù-àfẹsẹ̀gbá, China, (The Chinese Football Association), (CFA) jẹ́ àjọ ẹgbẹ́ tí wọ́n ń darí eré bọ́ọ̀lù-àfẹsẹ̀gbá, eré bọ́ọ̀lù-àfẹsẹ̀gbá tí etí òkun àti eré bọ́ọ̀lù-àfẹsẹ̀gbá orí àpáta tí orílẹ̀ èdè China, ní Mainland China. Wọ́n dá àjọ yìí sílẹ̀ ní ìbẹ̀rẹ̀ pẹ̀pẹ̀ ní Beijing, olú-ìlú China lọ́dún 1924, tí wọ́n sìn darapọ̀ mọ́ ẹgbẹ́ FIFA lọ́dún 1931 kí wọ́n tó darí sí Taiwan lẹ́yìn ogun abẹ́lé Chinese Civil War. CFA dara pọ̀ mọ́ Asian Football Confederation lọ́dún 1974, lẹ́yìn èyí, wọ́n tún dara pọ̀ mọ́ FIFA lẹ́ẹ̀kan si lọ́dún 1979. Láti ìgbà tí wọ́n ti dara pọ̀ mọ́ FIFA, CFA kéde ara wọn gẹ́gẹ́ bí ẹgbẹ́ tí kìí ṣe ti ìjọba àti ẹgbẹ́ tí kìí ṣe fún èrè jíjẹ, ṣùgbọ́n kò yàtọ̀ sí àjọ ti ìjọba tí wọ́n jẹ́ ẹ̀ka ìṣèjọba lábala bọ́ọ̀lù-àfẹsẹ̀gbá àjọ lẹ́ka eré-ìdárayá ìjọba China State General Administration of Sports.
Títí di ọdún 2015, àwọn ẹgbẹ́ tí wọ́n wà nínú àjọ ẹgbẹ́ CFA tààrà jẹ́ mẹ́rìnlélógójì (44). Àwọn ọmọ ẹgbẹ́ náà ni:Nígbà tí wọ́n ṣe àtúndásílẹ̀ àjọ ẹgbẹ́ agbábọ́ọ̀lù-àfẹsẹ̀gbá China, (Chinese Football Association) lọ́dún 1955, wọ́n ṣe èyí láti wà lábẹ́ ìṣàkóso àjọ tó ń darí eré-ìdárayá tí China, the General Administration of Sports, tí wọn yóò sìn gba Ààrẹ àjọ náà, tí ó gbọdọ̀ jẹ́ ẹni tí ó ti wà lára àwọn alákòóso China PR national football teamyálà gẹ́gẹ́ bí adarí tàbí agbábọ́ọ̀lù-àfẹsẹ̀gbá. Ṣùgbọ́n nígbà tí ó di ọdún 1989, àtúnṣe dé bá èyí nígbà tí àjọ náà ṣe àtúntò, tí wọ́n fẹ́ kí àwọn akọ́ṣẹ́mọṣẹ́ máa ṣàkóso àjọ náà, àti pàápàá, wọn kò fẹ́ kó lọ́wọ́ ìjọba nínú tàbí jẹ́ ẹgbẹ́ tí ó wà fún ìṣòwò jèrè, tí wọ́n sìn gba igbá-kejì àkọ́kọ́, èyí ipò tí àwọn òṣìṣẹ́ ìjọba nípa eré-ìdárayá bọ́lọ̀lù-àfẹsẹ̀gbá máa ń dìmú tẹ́lẹ̀. Láti ìgbà náà lọ ní ìṣàkóso nípa àwọn ìdíje àti ìṣàkóso gbogbo nnkan tó jẹ mọ́ bọ́lọ̀lù-àfẹsẹ̀gbá lórílẹ̀-èdè China tí wà lábẹ́ àkóso gbogbo àwọn ọmọ ẹgbẹ́ àjọ náà, tí Ààrẹ wọn kàn jẹ́ olùdarí wọn.
Yu Xu
Yu Xu Tí wọ́n bí lóṣù Kẹta ọdún 1986, ó sìn ṣaláìsí lọ́jọ́ Kejìlá oṣù kọkànlá ọdún 2016) jẹ́ ọmọgun-bìnrin adarí àwọn awakọ̀ òfuurufú ọmọ orílẹ̀-èdè China tí ó dárí ẹgbẹ́ àwọn ọmọ ẹ̀kọ́ṣẹ́ ọkọ̀ òfuurufú tí wọ́n ń pè ní August 1st Aerobatic Team tí àwọn ọmọ-ogun People's Liberation Army Air Force.
Wọ́n bí Yu sí Chengdu, olú-ìlú Ìpínlẹ̀ Sichuan lápá gúúsù ìwọ̀-oòrùn China.
Yu wọ ilé-ẹ̀kọ́ ọmọ-ogun PLA Air Force Aviation University lọ́dún 2005, ó sìn kàwé jáde lọ́dún 2009. Sixteen women (including Yu) had graduated that year, which made her among the first women certified to fly fighter jets.
Yu dára pọ̀ mọ́ àwọn ọmọ-ogun òfuurufú ti People's Liberation Army Air Force lóṣù kẹsàn-án ọdún 2005. Yu farahàn ní ibi ayẹyẹ CCTV New Year's Gala pẹ̀lú àwọn ọmọ-ogun obìnrin awakọ̀ òfuurufú ẹgbẹ́ rẹ̀ lọ́dún 2010. In 2012, she was certified to fly the Chengdu J-10, single-engine jet.
Yu ṣaláìsí níbi ìkọ́ṣẹ́ awakọ̀ òfuurufú lọ́jọ́ Kejìlá oṣù kọkànlá ọdún 2016 lẹ́yìn tí ọkọ̀ òfuurufú mìíràn tí J-10 ṣèṣì ṣáná sí kọlù ú. Ìròyìn kan láti ọ̀dọ̀ àwọn ọmọ ogun ṣàlàyé pé, Yu kò tètè bọ́lẹ̀ nínú ọkọ̀ òfuurufú rẹ̀ lásìkò tí wọ́n kọ lù ú ló fà ikú rẹ̀ Ìròyìn mìíràn láti ọwọ́ àwọn ọmọ ogún gẹ́gẹ́ bí ìwé ìròyìn China Daily ṣe sọ ṣàlàyé pé, Yu tètè bọ́lẹ̀ nínú ọkọ̀ òfuurufú rẹ̀ lẹ́yìn tí ọkọ̀ òfuurufú mìíràn kọlù ú, ṣùgbọ́n apá ọkọ̀ Òfurufú mìíràn ló kọlù ú, tí ó sìn fa ikú rẹ̀. Ìròyìn náà tẹ̀ síwájú pé akẹgbẹ́ rẹ̀ ọkùnrin tí wọ́n dìjọ wà nínú ọkọ̀ òfuurufú náà jáde nínú rẹ̀ láì farapa. Àtipé, ọkọ̀ òfuurufú kejì náà padà balẹ̀ láìfarapa. Lórí Weibo, wọ́n kan sáárá sí Yu Xu gẹ́gẹ́ bí akọni ológun. Wọ́n sìn kọ ọ́ síbẹ̀ báyìí pé "Yu Xu ní ọmọ-ogunbìnri awakọ̀ Òfurufú tí a lè fi yangàn julọ. Àdánù ńlá gbáà ni ikú rẹ̀ jẹ́ fún orílẹ̀-èdè wa". Wọ́n gbé eérú òkú rẹ̀ lọ fún ayẹyẹ ìkẹyìn ní gbọ̀ngán eré-idaraya kan, tí ọ̀pọ̀ èèyàn bí i 360,000 wá káàkiri orílẹ̀ èdè China láti wá kẹ́dùn rẹ̀ pẹ̀lú òdòdó ìkẹ́dùn. Lẹ́yìn èyí, wọ́n kó eérú òkú rẹ̀ padà sí ìlú rẹ̀, Chongzhou lápá gúúsù ìwọ̀-oòrùn ìpínlẹ̀ Sichuan, wọ́n sìn sin òkú rẹ̀ pẹ̀lú sàréè gẹ́gẹ́ bí òkú ẹni rere.
List of ports in China
Orílẹ̀-èdè China ní èbúté ọkọ̀ ojú-omi tí ó jẹ́ gbogbo gbo tí ó tó mẹ́rìnlélọ́gbọ̀n, nígbà tí wọ́n ní àwọn èbúté kéréje-kéréje tí wọ́n tó ẹgbẹ̀rún méjì lápapọ̀, yàtọ̀ sí àwọn èbúté tí wọ́n jẹ́ gbajú-gbajà bí:Shanghai, Nanjing ati Nantong pẹ̀lú along èbúté Yangtze ati Guangzhou tí wọ́n wà ní ìtòsí odò Delta tí ó wọ òkun Yellow sea (Bo Hai), Taiwan straits, Pearl river àti South China Sea. Nígbà tí àwọn tó kù wà ní ìpasẹ̀ àwọn odò kékèké ti wọ́n wà ní ilẹ̀ China. Púpọ̀ nínú àwọn ìlú ńlá ńlá tí wọ́n wà ní China náà ni wọ́n ní àwọn èbúté tí wọ́n ń ṣàmúlò.
Àwọn èbúté tí a fe mẹ́nu bá wọ̀nyí ni wọ́n wà ní apá Gúsù sí àríwá ìlú [[Fuji]:
1. [[Dalian]]  2. [[Yingkou]]  3. [[Jinzhou]]  4. [[Qinhuangdao]]  5. [[Tianjin]]  6. [[Yantai]]  7. [[Weihai]]  8. [[Qingdao]]  9. [[Rizhao]]  10. [[Lianyungang]]  11. [[Nantong]]  12. [[Zhenjiang]]  13. [[Jiangyin]]  14. [[Nanjing]]  15. [[Shanghai]]  16. [[Ningbo]]  17. [[Zhoushan]]  18. Taizhou (ó wà ní apá gúsù ìlú Wenzhou) 19. [[Wenzhou]]  20. Taizhou (ó wà ní apá àríwá ìlú Wenzhou ) 21. [[Changle]]  22. [[Quanzhou]]  23. [[Xiamen]]  24. [[Shantou]]  25. [[Jieyang]] 26. [[Guangzhou]]  27. [[Zhuhai]]  28. [[Shenzhen]]  29. [[Zhanjiang]]  30. [[Beihai]]  31. [[Fangchenggang]]  32. [[Haikou]]  33. [[Basuo]]  34. [[Sanya]]
Èbúté ọkọ̀ ojú-omi ilẹ̀ [[China]] fàyè gba kí wọ́n ma gbé àwọn nkan bíi èédú, irin tútù,[[àgbàdo]] ati àwọn nkan óunjẹ ẹlẹ́yọ tí wọ́n ti dé pa sínú agolo kọ̀nténà, kí wọ́n lè ma wọlé tàbí jáde láti inú omi tí orí ilẹ̀ ati láti orí ilẹ̀ bọ́ sínú agbami òkun China kọ́ àwọn èbúté wọn láti lè mú kí gbígbé àwọn agolo kọ̀nténà ó rọrùn. Bákan náà ni wọ́n wọ́n kọ́ èbúté kan àrá ọ̀tọ̀ sí àwọn agbègbè bíi: [[Port of Dalian|Dalian]], [[Port of Tianjin|Tianjin]], [[Port of Qingdao|Qingdao]], [[Port of Shanghai|Shanghai]], [[Port of Ningbo|Ningbo]], [[Port of Xiamen|Xiamen]] ati [[Port of Shenzhen|Shenzhen]], kí wọ́n lè ma gbé jáde tàbí wọlé àwọn agolo kọ̀nténà wọ inú àwọn ọkọ̀ tí wọ́n ń rin lábẹ́ omi, èyí ni ó sì mú kí àwọn èbúté ilẹ̀ China wọ́nyí ó ní akòjọ àwọn agolo kọ̀nténà tí ó pọ̀jù lọ ní agbáyé. Ẹ̀wẹ̀, wọ́n tún ti ṣí èbúté nla kan tí wọ́n kọ́ sí ìsàlẹ̀ omi tí wọ́ pe orúkọ rẹ̀ ní [[Yangshan Port|Yangshan]] tí ó wà ní ẹkún gúsù sí ìlà Oòrùn ìlú Shanghai. Wọ́n ti ṣe àfikún sí gbígbé àwọn èròjà tí a mẹ́nu bà lókè yí nípa fífẹ àwọn èbúté náà siwájú si, kódà ó ti lè gbé nkan bí epo rọ̀bì pẹ̀lú.  [[Category:Lists of ports|China]] [[Category:Ports and harbours of China| ]] [[Category:China transport-related lists]]
Àjọ Alákòóso fún Rélùwéè ilẹ̀ China
Àjọ Alákòóso fún Rélùwéè ilẹ̀ China (MOR) ni ilé-iṣẹ́ tí ó wà ní abẹ́ State Council of the People's Republic of China amọ́ tí kò ṣiṣẹ́ mọ́. Ẹni tí ó jẹ́ Mínísítà kẹyìn fún àjọ yí ni Sheng Guangzu.
Ojúṣe àjọ yí ni kí wọ́n ṣe àbójútó lílọ bíbọ̀ èrò ọkọ̀ láì sí ìdíwọ́ kan kan, ṣiṣẹ́ ètò ati ìgbòkègbodò ọkọ̀ ojú irin, mímú ìdàgbà-sókè bá ojú irin tí ọkọ̀ ń gbà jákè-jádò orílẹ̀-èdè China. Bí ó tilẹ̀ jẹ́ wípé wọ́n ń pè fún ṣíṣe àbójútó tó lọ́ọ̀rìn sí bí ìjàmbá ṣe ń ṣẹlẹ̀ ní ojú òpó àwọn ọkọ̀ ojú-irin.  Ní ọjọ́ kẹwàá oṣù kẹta ọdún 2013, wọ́n kéde rẹ̀ wípé wọn yóò tú àjọ náà ká, tí àjọ tí wọ́n ń rí ìgbòkègbodò gbogbo ọkọ̀ ní orílẹ̀-èdè China yóò si ma gba iṣẹ́ wọn ṣe.
Àwọn àjọ tí wọ́n ti ṣe akóso ilé iṣẹ́ yí rí ni: Qing àti Republican Ministry of Posts and Communications
MOR, tí wọ́n dúró gẹ́gẹ́ bí àjọ ní ọjà gbèsè, ti ta bọ́ndì tí ó tó mílíọ́nù lọ́nà ọgọ́ta Yuan ní ọdún 2017.  MOR tún gbe ro láti ta bóndì tí ó tó ọgbàọ́rùn un kan bílíọ́nù owó Yuan tí ó jẹ́ ($14.6 billion) láti fi fẹ ojú ọ̀na ọkọ̀ ojú irin jákè-jádò ilẹ̀ China ní ọdún 2009.
Àwọn àjọ tí wọ́n ń ṣàkóso àwọn ọkọ̀ ojú irin jẹ́ mẹ́rìndínlógún(16) nígbà tí ilé-iṣẹ́ ọlọ́kọ̀ ojú irin tí wọ́n wà ní abẹ́ ilé-iṣẹ́ ìjọba àpapọ̀ fún ìgbòkègbodò ọkọ̀ ojú irin jẹ́ méjì péré. Iye àwọn tí wọ́n ń ṣiṣẹ́ ní abẹ́ ilé-iṣẹ́ yí ní nkan bí ọdún 2098 jẹ́ mílíọ́nù méjì ènìyàn. Ọ̀ṣun
Àtòjọ Orúkọ Àwọn Ọmọ Orílẹ̀ - èdè Amẹ́ríkà tí Orírun Wọn Jẹ́ China
Èyí ni àtòjọ Orúkọ Àwọn ènìyàn pàtàkì tí wọ́n jẹ́ ọmọ Amẹ́ríkà ṣùgbọ́n tí orírun wọn jẹ́ China. Àwọn orúkọ wọ̀nyí jẹ́ ti àwọn tí wọ́n kọjá sí Amẹ́ríkà fún ara wọn tàbí àwọn ọmọ Amẹ́ríkà ṣùgbọ́n tí ìran wọn jẹ ti China tí wọ́n sìn tí ṣe nǹkan pàtàkì láwùjọ lórílẹ̀-èdè Amẹ́ríkà.
Yunifásítì ìlú Paris-Saclay
Yunifásítì ìlú Paris-Saclay (tabi Yunifasiti Paris-Saclay, ) jẹ́ yunifásítì kan ní ìlú Gif-sur-Yvette, Fránsì. UPSa ti wa ni àìyẹsẹ ni ipo ninu awọn ti o dara ju egbelegbe ni aye
Xu Qing
Xu Qing (; tí wọ́n bí lọ́jọ́ kejìlélógún oṣù kìíní ọdún 1969), tí a tún mọ̀ sí Summer Qing, jẹ́ gbajúmọ̀ Òṣèrébìnrin ọmọ China. Wọ́n gbà á sí ilé-ẹ̀kọ́ sinimá Beijing Film Academy lọ́dún 1988, ó sìn kẹ́kọ̀ọ́ jáde lọ́dún 1992.
Ọdún 1999 ni Xu kọ́kọ́ jáde nínú sinimá kan tí àkọlé rẹ̀ ń jẹ́ made "Life on a String", tí Chen Kaige darí. Wọ́n yàn án lọ́dún 1992 fún ami-ẹ̀yẹ Hundred Flowers Award for Best Actress nítorí ipa tó kó nínú sinimá "Ripples Across Stagnant Water". Lọ́dún kan náà, ó tún di ìlúmọ̀ọ́ká sí ní gbogbo China nínú eré orí tẹlifíṣàn kan tí wọ́n ń pè ní "At the Foot of The Imperial City"
Lọ́dún 2001, ó tẹ̀ síwájú nínú iṣẹ́ rẹ̀ lẹ́yìn tó kópa nínú eré Ren Yingying tí wọ́n máa ń ṣàfihàn lórí tẹlifíṣàn, "Laughing in the Wind" (2001).
Lọ́dún 2003, Xu gbàmì-ẹ̀yẹ Audience's Choice for Actress ní China TV Golden Eagle Award fún ipa tó kó nínú sinimá kan tí ó ti kópa gẹ́gẹ́ bí ọ̀tẹlẹ̀múyẹ́, "The Chinese Woman at the Gunpoint of Gestapo".
Lọ́dún 2009, Xu kópa gẹ́gẹ́ bí Soong Ching-ling nínú sinimá ìtàn ìṣẹ̀dálẹ̀ Àwọn China tí wọ́n pè ní "The Founding of a Republic", sinimá yìí ló mú un gba ami-ẹ̀yẹ amúgbalẹ́gbẹ̀ẹ́ Òṣèrébìnrin tó dára jù lọ ní Macau International Movie Festival àti Hundred Flowers Awards. Ní ọgbọ́n ọjọ́, oṣù kọkànlá ọdún 2009, wọ́n gba Xu gẹ́gẹ́ Òṣeré fún fún ètò awáràwọ̀ Huayi Brothers.
Lọ́dún 2010, ó tún ṣe dáadáa nínú sinimá ìfẹ́ kan tí wọ́n pè ní "Blossoming of Beautiful Flowers", tí Gao Xixi. gbé jáde.
Lọ́dún 2012, ó kópa gẹ́gẹ́ bí ìyàwó Bruce Willis nínú sinimá Amẹ́ríkà tí wọ́n pè ní "Looper".
Lọ́dún 2013, Xu gba ami-ẹ̀yẹ Huading Awards gẹ́gẹ́ bí Òṣèrébìnrin tó dára jù lọ nítorí ipa tó kó nínú eré orí-ìtàgé tí wọ́n pè ní "A Dream Like A Dream".
Lọ́dún 2016, Xu tún di gbajúmọ̀ sí i nínú sinimá ọ̀ràn dídá kan tí wọ́n pè ní "Mr. Six", which won her the Hundred Flowers Award for Best Actress award.
Lọ́dún 2017, Xu tún gbajúmọ̀ sí i nínú ọgbójú sinimá Gúúsù Amẹ́ríkà àti Áfíríkà tí wọ́n pè ní "24 Hours to Live".
China State Shipbuilding Coorporation
Àwọn ilé-iṣẹ́ Ìpínlẹ̀ China tí wọ́n ṣe ọkọ̀ ojú-omi akérò ní ilẹ̀ China tí a mọ̀ sí (CSSC) ni ó jẹ́ ilé iṣẹ́ aláfọwọ́ sowọ́pọ̀ tí wọ́n ń kọ́ ọkọ̀ ojú-omi akérò ní ilẹ̀ China.  CSSC ni ó jẹ́ ọ̀kan pàtàkì lára àwọn ẹ̀ka mẹ́wàá nílé iṣẹ́ ọmọ ogun ní orílẹ̀-èdè China, ni ó ní àyè ìgbọ́kọ̀ ojú-omi sí, ó ní oríṣiríṣi irinṣẹ́ tí wọ́n fi ń ṣe ọkọ̀ ojú-omi tuntun yálà ti àwọn ọmọ ogun ni tàbí ti ìkérò lásán. CSSC ni àwọn lààmì-laakaàti gbajú-gbajà àwọn ọláọ́pọlọ tí wọ́n mọ̀ nípa ṣíṣe ọkọ̀ ojú-omi ní orílẹ̀-èdè China, àwọn bí :Dalian Shipbuilding Industry Company, Jiangnan Shipyard, Hudong–Zhonghua Shipbuilding, Guangzhou Huangpu Shipbuilding àti Guangzhou Wenchong Shipyard.. Wọ́n gbé diẹ̀ lára àwọn ilé-iṣẹ́ kékèké tí ó wà lábẹ́ àjọ wọn bíi CSSC Holdings Limited sì ọjà pàṣípàrọ̀ ti Shangai, tí wọ́n sì tún ti ara ibẹ̀ rí àwọn ilé-iṣẹ́ Shangai Waigaoqiao Shipbuilding sí abẹ́ àkóso wọn.
Ní ọdún 1964, wọ́n da ilé-iṣẹ́ Sixth Ministry of Machine Building sílẹ̀ láti lè ma fi ṣakóso gbogbo àwọn ilé-iṣẹ́ tí wọ́n ń ṣe ọkọ̀ ojú-omi jáde ní ilẹ̀ China, tí ó sì jẹ́ wípé gbogbo ọkọ̀ wọn tí wọn ń ṣe jáde ni ó jẹ́ ti àwọn jagun-jagun. In July 1982, Wọ́n da ilé-iṣẹ́ yí sílẹ̀ láti fi ṣe atúntò sí ilé-iṣẹ́ ọmọ ogun ilẹ̀ China ni, tí Won sì ṣe àyípadà rẹ̀ sí China State Shipbilding Cooperation. Àjọ CSSC yí wà lábẹ́ ìṣàkóso Ìpínlẹ̀ amọ́ wọ́n fún wọ́n ní ànfaní láti ma ṣiṣẹ́ kí ìdàgbà-sókè ó lè bá ọrọ̀ aje orílẹ̀-èdè wọn. Ní ọdún 1992, àjọ CSSC yí àfojúsùn wọn padà sí wọ́n ma ṣe ohun tí tẹrú-tọmọ ó lè lò ní orílẹ̀-èdè China, tí ìdá ọgbàọ́rin nínú ohun tí wọ́n ń pèsè jáde ṣe jẹ́ ohun tí àwọn ará ìlú lè jànfàní rẹ̀. Ìgbà tí yóò fi di ọdún 1993, wọ́n ti ń ta ìlàjì nínú àwọn ohun tí wọ́n ń pèsè sí ilẹ̀ òkèrè.
Níparí ọdún 1990, ṣíṣàtúntò tí wọ́n ṣàtúntò ètò ọrọ̀-ajé orílẹ̀-èdè China mú kí ìjẹ gàba ilé-iṣẹ́ àwọn kànrìn kànrìn ènìyàn tí wọ́n lẹ́nu lọ́rọ̀ ó fọ́ká yángán, tí àwọn oríṣiríṣi aládàáni tí wọ́n jẹ́ mékúnù náà ó bẹ̀rẹ̀ sí ń da sí pípèsè nkan oríṣiríṣi jáde láti lè mú kí ìta-kangbọ̀n ó wáyé níbi pípèsè nkan jáde ní orílẹ̀-èdè China. Nígba ó di inú oṣù keje ọdún 1999, wọ́n yọ China Shipbuilding Industry Corporation kúrò lára àjọ CSSC; tí wọ́n sì pin àwọn ilé-iṣẹ́ àgbàọ́kọ̀-jáde sí ẹkún ò jẹkùn, amọ́ tí CSSC ṣe ń darí gbogbo wọn pàá pàá jùlọ ní apá àríwá ati àárín gbùngbùn ilẹ̀ China. àjọ CSSC náà tún ń jábọ̀ fún ẹ̀ka ọba ti State-owned Assets Supervision and Administration Commission (SASAC).
List of Chinese administrative divisions by illiteracy rate
Gẹ́gẹ́ bí ètò ìkànìyàn "the sixth population census" ẹlẹ́kẹfà irú rẹ̀ ti sọ ní ọdún 2010, àpapọ̀ iye àwọn ènìyàn tí wọ́n kàwé ní irílẹ̀-èdè Chinajè 95.9. Amọ́ iye àwọn tí wọ́n kàwé ní ẹkùn-ò-jẹkùn ni wọ́n yá tó síra wọn. Àwọn eléyí ni wọ́n wà ní ìpele anọ́kọ́ nínú Ìṣèjọba tí ètò ìkànìyàn gbé jáde , tí ó fi mọ́ àwọn ẹkùn kọ́ọ́kan ati Agbègbè bí wọ́n ṣe tẹ̀lé ara wọn nínú ipò ìṣèjọba láti orí ọmọ ọdún mẹ́ẹ̀ẹ́dógún sókè bí ètò ìkànìyàn abẹ́lé orílẹ̀-èdè (Bureau of Statistics of the PRC.) China ṣe ṣe akọsílẹ̀ rẹ̀ ní ọdún 2010 tẹ̀
Project 211
Project 211 () ni wọ́n bẹ̀rẹ̀ ní ọdún 1995 tí ó jẹ́ iṣẹ́ àkànṣe tí óbdá lórí àwọ Fásitì tí wọ́n ṣe pàtàkì ní orílẹ̀-èdè China lábẹ́ àjọ tí ó bójútó ètò ẹ̀kọ́ lábẹ́lé. Wọ́n da iṣẹ́ àkànṣe yí sílẹ̀ láti lè fi ẹsẹ̀ iṣẹ́ ìwádí tó peregedé múlẹ̀ kí wọ́n sì wá àwọn ọ̀nà tó yanrantí fún ìdàgbà-sókè àwùjọ. Nígbà tí wọ́n kọ́kọ́ bẹ̀rẹ̀ rẹ̀, láàrín ọdún 1996 sí ọdún 2000, iye owó tí wọ́n ṣamúlò lápapọ̀ jẹ́ bílíọ́nù méjì Dólà. Nígbà tí yóò fi di ọdún 2008, orílẹ̀-èdè China ti ní ilé-ẹ̀kọ́ fásitì tí ó ti tó 116 nígbà tí ìdá mẹ́fà nínú àwọn ilé-ẹ̀kọ́ náà ti wà ní ipò tí wọ́n fẹ́ gan an. Project 11 mú kíkọ́ àwọn akẹ́kọ̀ọ́ tí wọ́n jẹ́ akẹ́kọ̀ọ́ ìmọ̀ ìwòsàn onípele keji àti onípele kẹta lọ sí ìlú òkèrè láti lọ kọ́ nípa ìmọ̀ náà siwájú si. Ilé-iṣẹ́ ètò ẹ̀kọ́ lábẹ́lé yí ń ri dájú wípé wọ́n ṣe àmúlò 85% àwọn ẹ̀kọ́ tí ó ṣe pàtàkì sí wọn, nígbà tí wọ́ sì wọ́ ṣe àmúlò %96 iyará ìwádí ìmọ̀ ìjìnlẹ̀, wọ́n sì owó tí ó tó ìdá %70 sí ètò ìwádí ìmọ̀ ìjànlẹ̀ nìkanef>Over 10 billion yuan to be invested in "211 Project" - People's Daily Online  Gẹ́gẹ́ bí Academic Ranking of World Universities àti Times Higher Education World University Rankings ṣe Sọ, púpọ̀ nínú àwọn ilé-ẹ̀kọ́ fásitì tí Project 211 da sílẹ̀ ni wọ́n wà ní òkè jùlọ nínú àtòjọ ọgọ́rùn ún akọ́kọ́ nínú àtòjọ wọn. Orúkọ iṣẹ́ àkànṣe yí ni wọ́ fà yọ látara gbólóhùn yí: "面向21世纪，办好100所高校 tí ó túmọ̀ sí : (Gbí gbaradì fún sẹ́túrì kọkànlélógún). Gbogbo fásitì tí wọ́ súgbá ètò yí jẹ́ ọgọ́rùn ún kan. Láti ọdún 2014, Project 211 ni wọ́n ti ń ṣàtúntò sí tí wọ́n sì ti fi ìṣeẹ́ àkànṣe míràn tí wọ́n pe ní Plan 111 tí yóò ma ṣe àfikún ọgbọ́n orí àti ìwà ọmọlúàbí kún iṣẹ́ àkànṣe náà. Nínú oṣù kẹsàn an ọdún 2017, wọ́n tún ṣe agbékalẹ̀ iṣẹ́ àkànṣe míràn tí wọ́n pe ní Double First Class University Plan was announced. Agbékalẹ̀ tuntun yí kò fi bẹ́ẹ̀ ye àjọ tí wọ́n rí sí ipò tí àwọn fásitì kọ̀ọ̀kan wà lágbàáyé bí wọ́n ṣe lè ṣe ìgbéléwọ̀n fún wọn. or replaces Project 211 and Project 985.
List of national parks of China
Wọ́n ṣe ìfilọ́lẹ̀ ibùdó ìgbafẹ́ ti ìjọba apapọ̀ ní orílẹ̀-èdè China ní ọdún 2013 níbi ìpàdé Plenary Session of the 18th Central Committee of the Communist Party of China ẹlèkẹta iru rẹ̀. Nígbà tí ó di ọdún 2016, wọ́n ṣe agbékalẹ̀ ibùdó ìgbafẹ́ eti omi tàbí odò Three-River-Source National Park gẹ́gẹ́ bí àyẹ̀wò fún iṣẹ́ àkànṣe náà. Ọdún yí náà ni wọ́n dá ibùdó ìgbafẹ́ " Fujian Wuyi Mountains National Park " sílẹ̀, lẹ́yìn àwọn wọ̀nyí, oríṣiríṣi ibùdó ìgbafẹ́ bíi mẹ́jọ ni wọ́n tún ti da sílẹ̀. Lọ́wọ́ lọ́wọ́ báyí,àwọn ibùdó ìgbafẹ́ tí ó wà ní orílẹ̀-èdè China lásìkò tí a ń ke àpilẹ̀kọ yí ti tó mọ́kànlá tí gbogbo wọn sì wà lábẹ́ àkóso ilé-iṣẹ́ ìjọba National Forestry and Grassland Administration.
Àtòjọ Orúkọ Àwọn Akéwì Lédè China
Èyí ni àtòjọ Orúkọ àwọn Akéwì lédè China
Àtòjọ Àwọn Oǹkọ̀wé-bìnrin ọmọ China
Àwọn wọ̀nyí ni Àtòjọ Àwọn Oǹkọ̀wé-bìnrin ọmọ China. Oǹkọ̀wé ìtàn àròsọ
Ìyálóde
Ìyálóde jẹ́ obìnrin onípò gíga nínú ọ̀pọ̀ àwọn ìlú ìbílẹ̀ Yorùbá. Lóde òní, àwọn ọba ló ń fi obìnrin joyè Ìyálóde, àmọ́ lọ́dún 2002 Njoku ṣàlàyé pé láyé àtijọ́ nílẹ̀ Yorùbá, ìlànà ìyannisípò gẹ́gẹ́ bí Ìyálóde kò jẹ mọ́ ìpinnu ọba. Kàkà bẹ́ẹ̀, yálà a ó fi obìnrin joyè ìyálóde tàbí bẹ́ẹ̀ kọ́, dá lórí àṣeyọrí àti ìkópa nínú ìgbòkègbodò — ìyẹn ló mú wa bọlá fún un pàápàá tó bá dọ̀ràn ọrọ̀ ajé àti ìṣèlú.
Nítorí náà, nínú ìtàn, kì í wulẹ̀ ṣe pé Ìyálóde ń ṣojú fáwọn obìnrin ní àjọ ìgbìmọ̀, ṣùgbọ́n ó tún jẹ́ ọ̀kan lára olùdarí ìṣèlú àti ọrọ̀ ajé ní ìjọba ìbílẹ̀ Yorùbá.
Nínú ìtàn àròsọ Yorùbá, a tọ́ka sí i gẹ́gẹ́ bí "ọba obìnrin", àbá Ìyálóde ni ìjòyè máa ń jíròrò nípa ní ìgbìmọ̀. Lọ́dún 2017, Ọlátúnjí ti Yunifásítì Táí Ṣólàárín fi ojúṣe Ìyálóde wé ojú ìwòye ìṣègbèfábo lóde òní. Ó wá ṣàlàyé pé Ìyálóde ti ọ̀rúndún kọkàndínlógún, Ìyálóde Tinúbú, jẹ́ ọ̀kan lára àwọn tí wọ́n lọ́rọ̀ jù nílẹ̀ Yorùbá, ó sì kópa pàtàkì nínú ìpinnu ẹni tí yóò jọba nílùú méjèèjì Èkó - ibi tí ó fẹ́ ọba - àti nílẹ̀ Ẹ̀gbá - ibi tí ó ṣètìlẹ́yìn fún àwọn Ẹ̀gbá ẹlẹ́yà rẹ̀ nígbà ogun.
Mosádomi sọ pé ipa tí Ìyálóde kó, kò mọ sọ́dọ̀ àwọn obìnrin nìkan, ṣùgbọ́n ó tún ní í ṣe pẹ̀lú gbogbo ìṣèlú, àṣà àti ẹ̀sìn Yorùbá. Ó mẹ́nu kan Tinúbú àti Ẹfúnṣetán Aníwúrà bí àpẹẹrẹ tó hàn gbangba. Sofola (1991) jẹ́rìí sí ọ̀rọ̀ yìí, ní sísọ pé “Bó ti wù kí ọba lágbára tó, kò lè gbapò Ìyálóde láéláé”. Gẹ́gẹ́ bí Ọ̀jọ̀gbọ́n Ọláṣùpọ̀ ṣe sọ, àṣẹ tí Ìyálóde pa lórílẹ̀-èdè Nàìjíríà lóde òní ò pọ̀ bí i ti tẹ́lẹ̀. Aláàfin Ọ̀yọ́, Làmídì Adéyẹmí, tọ́ka sí ìparun àṣà tìtorí àṣà “ìgbàlódé” gẹ́gẹ́ bí èrèdí ìṣẹ̀lẹ̀ náà. Ó rántí pé láàárín àwọn ìgbìmọ̀ olùdarí, àwọn obìnrin ní ipò pàtàkì tẹ́lẹ̀tẹ́lẹ̀. Bí àpẹẹrẹ, wọ́n ní Tinúbú lẹ́nu láwùjọ tó bẹ́ẹ̀ gẹ́ẹ́ tí ó dá Ọba ìlú Èkó dúró kó má ṣe fi Èkó lé àwọn Gẹ̀ẹ́sì lọ́wọ́ fún ìgbà díẹ̀.
Olóyè Àlàbá Lawson ni Ìyálóde ilẹ̀ Yorùbá nísinsìnyí, Aláàfin Ọ̀yọ́ ló fi í joyè yìí lọ́dún 2008. Ṣáájú ìyẹn, Ìyálóde ilẹ̀ Ẹ̀gbá ni.
Olumide Makanjuola
A bí Olumide Makanjuọla ní ọjọ́ keje oṣù kẹfà ọdún. Ó jẹ ọmọ bibi orilẹ-ede Naijiria, o si tun jẹ a ja fun ẹtọ ọmọniyan. On s'ọtan ni, bakanna lo si je agbẹjọro fun agbekalẹ ti a n pe ni LGBTQI ati gbajugbaja olokoowo. Oun ni oludari agba fun The Initiative for Equal rights (TIERS), ile iṣẹ yii lo n ja fun iṣe deede ninu ẹtọ eniyan lawujọ ati pe lọwọlọwọ bayii, oun ni oludari eto fun Initiative Sankofa d’Afrique de l’Ouest (ISDAO) ti o je ile-iṣẹ ni agbegbe ti Faranse ni Afrika to ṣe aduroti fun awọn ẹgbẹ to n se agbatẹru ati atilẹyin fun awujọ ti ko ni iwa ipa ati irẹnijẹ laarin gbogbo awọn ara ilu, wọn ṣe eyi pẹlu iranlọwọ owo fun awọn irufẹ ile-iṣẹ bayii ni orilẹ-ede kọọkan.
Ni ọdun 2016, Makanjuọla gba ami ẹyẹ ọba'binrin fun awọn ọdọ to wa ni ipo aṣaaji (Queen’s Young Leaders Award) lori iṣẹ rẹ laarin LGBTI+ pẹlu awon agbegbe/adugbo, oun si ni o gba ami ẹyẹ fun ẹni ti o yẹ fun ọjọ ola ni ọdun 2012 ni ipo ẹni ti o le ṣe oniduro ti o da'nto (Future awards nominee in the best Use of Advocacy). Awọn iṣẹ ti Makanjuọla ṣe wọnyi ti fi ọpọlọpọ anfaani kun iṣẹ ẹtọ ọmọniyan ni orilẹ-ede Naijiria nipase LGBTIQ, a si ka a kun ẹni ti o bẹrẹ iṣẹ lori bi a ti le dẹkun ifẹtọ-ẹni dun ni nipasẹ LGBTIQ.
Makanjuọla kẹkọ gba imo nipa amojuto okoowo lati ile-ẹkọ imo nipa ijinlẹ nipa okoowo ni ipinlẹ Ogun, ni orilẹ-ede Naijiria, (Ogun state Institute of Technology). Ìmọ̀ nipa ete bi a ṣe le e sẹ amojuto lati Yunifasiti Anglia Ruskin (Strategic Project management at Anglia Ruskin University) ati ẹkọ ipilẹ nipa amojuto iṣe akanṣe lati Yunifasiti ti ilu ọba (introduction project management certificate at City University London).
Pamela Adie
Pamela Adie jẹ́ ònkàtàn, olùbá ọ̀pọ̀ èrò sọ̀rọ̀, ato ajìjàn-n-gbara fún ẹ̀tọ́ àwọn LGBT ní orílẹ̀-èdè Nàìjíríà. Pamela di ìlú mọ̀ọ́ká pẹ̀lú akitiyan rẹ̀ lórí ẹ̀tọ́ awọ LGBTQ ní orílẹ̀-èdè Nàìjíríà. Iṣẹ́ ìwádí rẹ̀ ni ó dá lé LGBT rights in Nigeria lọ́rísiríṣi, lára ìwé rẹ̀ tí ó ti kọ ni "Under the Rainbow" eré tí ó fi ìrírí rẹ̀ hàn. lára eré rẹ̀ ni ó ti ṣe àfihàn eré tí ó jọ mọ́ bí Obìnrin ṣe ń ṣọkọ obìnrin tí wọ́n pe ní "Ìfé" . Òun ni Adarí agbà fún ajọ tí kìí ṣe ti ìjọba tí wọ́n pè ní Equality Hub.
Lóòtọ́ ni ó ṣe ìgbéyàwó ọkọ rẹ̀ ọkùnrin kan, amọ́ ó sọ ní gbangba wípé òlúfẹ́ obìrin bíi tìrẹ̀ ni oun tí àwọn gẹ̀ẹ́sì ń pe ní lesbian, ìkéde yí ni ó ṣe ní ọdún 2011 nígbà tí ó ṣe ìpàdé pẹ̀lú àwọn ẹbí rẹ̀. She hails from Calabar, Cross River State.
Pamela kẹ́kọ́ nípa ìmọ̀ òfin ní ilé-ẹ̀kọ́ Webster University tí ó sì parí ẹ̀kọ́ ọ̀mọ̀wé Masters degree rẹ̀ ní ilé-ẹ̀kọ́ University of Baltimore. Ó tún kẹ́kọ́ gboyè akọ́kọ́ ní inú ìmọ̀ ìṣàkóso okòwò Business administration láti ilé-ẹ̀kọ́ University of Wisconsin-Superior. Ó tún lọ kẹ́kọ́ nípa ẹ̀tọ́ LGBT tí ó sìntibẹ̀ di obìrin akọ́kọ́ntí ó jẹ́ a jànfẹ́tó àwọ LGBT ní orílẹ̀-èdè Nàìjíríà. Bá kan náà ni ó kópa nibi àpérò okòwò àgbáyé ní ọdún 2017 tí ó sì sọ̀rọ̀ nípa ẹ̀tọ́ àwọn LGBT ní inú àpérò náà níbi tí ó ti sọ̀rọ̀ nípa pàtàkì Àwọn LGBT ní ibi iṣẹ́.
Ó ti kọ ìtàn tí wọn ti sọ di eré tí ó sí tún jẹ́ adarí eré náà tí wọ́n pe ní "Under te Rainbow", eré tí ó da lé bí Obìnrin ṣe ń ṣọkọ obìnrin, irúfẹ́ akọ́kọ́ irú rẹ̀ tí wọn yóò gbé jáde ní orílẹ̀-èdè Nàìjíríà. Eré yí ni ó da lè ìṣẹ̀lẹ̀ ìgbésí ayé rẹ̀. Ní ọdún 2019, wọ́n yàn fún amì-ẹ̀yẹ "Mary Chinwa Award" tí orúkọ nrẹ̀ sì jáde níbiẹ̀ ní ọdún 2018.
Pamela fi èrò rẹ̀ han nípa gbígbé eré kan jáde tí yóò da lè bí Obìnrin ṣe ń ṣọkọ obìnrin tí ó lè ní "Ìfé". Orísiríṣi àríwísí ni ó wáyé lórí eré tí ó ní oun fẹ́ gbé jáde náà látàrí bí ìjọba orílẹ̀-èdè Nàìjíríà lábẹ́ ìṣèjọba Goodluck Jonathan ti fòfin de étọ́ LGBT. Oun ati gbajú-gbajà òṣèré Uyaiedu Ikpe-Etim pẹ̀lú ajọ Equality Hub ni wọ́n jọ pawọ́pọ̀ gbé eré náà jáde.  Eré yí ni ó jẹ́ eré akọ́kọ́ tí yóò da lè bí Obìnrin ṣe ń ṣọkọ obìnrin
James Brown (internet personality)
James Obialor tí gbogbo ènìyàn mọ̀ sí "James Brown" ni wọ́n bí ní ọjọ́ kejìlélógún oṣù kejì ọdún 1999 jẹ́ oníṣẹ́ orí ẹ̀rọ ayélujára, oníjó àti cross dresser tí ó di gbajú-gbajà ní ọdún 2018 látàrí fọ́nrán kan tí ó di tọ́rọ́ fọ́nkalé lórí ẹ̀rọ ayélujára tí wọ́n sọ wípé ""They did not caught me"" lẹ́yìn tí awọn ọlọ́pá mu. Àwọn ni wọ́n múbpẹ̀lú àwọn ènìyan mẹ́rìndínláàdọ́ta kan tí wọ́n fura wípé wọ́n jẹ́ LGBT, tí wọ́n sì lo nkan bí oṣù kan ní ọgbà àtúnṣe tí ó wà ní Ìkòyí. Lọ́yìn ọ̀pọ̀lọpọ akitiyan, ilé-ẹ́jọ́ dá wọn sílẹ̀.
James Brown gbé awonorin kan jáde ti ó pè ní "Hey Dulings" ní ọdún 2021.
Ní inú oṣù Kíní ọdún 2021, àwọn alábójútó Instagram ti ojú-ewé James Brown pa
Bobrisky
Bobrisky jẹ́ ènìyàn pàtàkì lórí intanẹẹti ní orílẹ̀-èdè ￼Nàìjíríà. Ó jẹ́ obìnrin tí a tún mọ̀ sí trans woman ní ilẹ̀ Nàìjíríà, orílẹ̀-èdè tí kò ní àwọn ètò fún LGBT. Ó tún jẹ́ eni tí ó ma ń sábàá fi arahàn lórí ẹ̀rọ ayélujára ti àwùjọ media tí wọ́n ǹ pé ní .
Okuneye Idris Olarenwaju ni ẹni tí ó bí Bobrisky ní ọdún 1992. Ó parí ilé-ẹ̀kọ́ sẹ́kọ́ńdírì ní King's College, tí ó wà ní Eko kí ó tó wá tẹ̀ síwájú lọ sí ilé ìwé gíga Yunifásítì ti ìlú Èkó Yunifásítì ìlú Èkó (UNILAG).
Ní oṣù Karùn ún ọdún 2019, Bobrisky jẹ́ ẹ̀rí sí wípé àwọn ọ̀rọ̀ oyè e rẹ̀ jẹ́ “òun” àti “rẹ̀” lẹ́hìn gbígba ọ̀pọ̀lọpọ̀ àwọn àsọyé àṣìṣe lórí i profaili rẹ Instagram rẹ.
Bobrisky jẹ́ ẹni tí àwọn ènìyàn mọ daada lórí ẹ̀rọ ayélujára ti àwùjọ media látipasẹ̀ àwọn àríyànjiyàn tí ó má ńṣe lórí àìfaramọ́ àwọn òdìnwọ̀n ìhùwàsí àtijọ́ ní ilẹ̀ Nàìjíríà. Bobrisky ní àǹfàní láti kó àwọn ìròyìn jọ lórí Snapchat rẹ̀, nígbàtí ó sọ pé òún ní olólùfẹ́ kan tí òun má ń rò wípé ó jẹ́ akọ láìbíkítà òfin ilẹ̀ Nàìjíríà tí ó sọ wípé àwọn ìbáṣepọ̀ ní àárín àwọn ìbálòpọ̀ kan náà jẹ́ ẹ̀ṣẹ̀ tí ó jẹ́ ìjìyà nípa ṣíṣe ẹ̀wọ̀n ọdún mẹ́rìnlá. Ní ọjọ́ kẹjọ oṣù keje ọdún 2021, ó ṣàfihàn ara rẹ̀ tuntun lẹ́hìn tí ó ti lọ ṣe iṣẹ́ abẹ láti túnbọ̀ di abo síi.
Bobrisky, nípa agbára tí ó wà tẹ́lẹ̀, ṣe àgbékalẹ̀ àwọn ìlàná iṣẹ́ àti ìwà sí àwùjọ ní Nàìjíríà èyí tí kò wà ní ìbámu pẹ̀lú ìhùwàsí àwùjọ ti orílẹ̀-èdè Naijiria. Bíòtilẹ̀jẹ́ wípé àwọn díẹ̀ kan wa tí wọ́n fi aramọ́ ìwà àti ìṣesí rẹ, bákanná àn ni àwọn kan án wà tí wọ́n ta kò ó. Níbi ayẹyẹ pàtàkì kan, ẹnìkan tí ó jẹ́ amúgbálẹ̀gbẹ́ aarẹ orílẹ̀-èdè Nàìjíríà fi agbègbè kan sílẹ̀ nítorítí ó ṣe àkíyèsi wípé Bobrisky wà ní àárín ibùgbé náà.
Bobrisky ní ìwọ̀nba àwọn alátìlẹyìn tí wọ́n ní ìfẹ́ rẹ tí ó fi jẹ́ wípé àwọn olùṣe ètò ayẹyẹ kan má a ńpè é láti wá sọ àwọn ọ̀rọ̀ níbi iṣẹ́ ayeye wọn tí wọ́n gbà. Ní ọdún 2019, Otunba Olusegun Runsewe ẹnití í ṣe olùdarí gbogboogbò ti ìgbìmọ̀ orílẹ̀-èdè Nàìjíríà fún iṣẹ́ ọ̀nà àti àṣà, sọ nínú ọ̀rọ̀ rẹ wípé Bobrisky jẹ́ “ìtìjú orílẹ̀-èdè” àti wípé ìjìyà tí ó nípọn ni wọ́n má a fi jẹ́ ẹ tí wọ́n ba mu u ní òpópónà.
Taiwo Kola-Ogunlade, ẹni tí í ṣe olùbánisọ̀rọ̀ àti alákòso ètò nípa gbogbo ènìyàn lórí ẹ̀rọ ayélujára ti Google fún ìwọ̀-oòrùn ilẹ̀ Áfíríkà, sọ wípé Bobrisky ni ẹni tí wọ́n ń wá kiri jùlọ ní Nàìjíríà láti ọjọ́ kẹrìndínlọ́gbọ̀n oṣù kẹwàá sí oṣù kọkànlá ọdún 2016.
Temmie Ovwasa
Temmie Ovwasa tí wọ́n bí ní ọjọ́ kọkàndínlógúnọ́gbọ̀n oṣù kọkànlá ọdún 1996 ni gbogbo ènìyàn mọ́ sí "YBNL princess", ni ó jẹ́ olórin , olùkọrin, àti òṣèré ọmọ orílẹ̀ èdè Nàìjíríà, tí ó sì ń akọrin pẹ̀lú ilé-iṣẹ́ agbórin-jáde YBNL Nation nígbà tí ó fọwọ́ sí ìwé àdéhùn pẹ̀lú wọn ní inú oṣù kẹjọ ọdún 2015 amọ́ tí ó kúrò ní ilé-iṣẹ́ náà ní inú ọdún 2020 lẹ́yìn tí èdè oun ati Olamide tí ó ni ilé-iṣẹ́ náà kò fẹ́ jọra mọ́. Ovwasa ni ó fi hàn fáyé wípé obìnrin bí ẹgbẹ́ oun ni òun nífẹ́ sí láti ma bá ṣe àṣepọ̀. Nígbà tí ó di ọdún 2020, ó gbé orin rẹ̀ akọ́kọ́ irú rẹ̀ tí ó ke nípa bí ọkùnrin ṣe ń ní àṣepọ̀ pẹ́lú ọkùnrin ẹgbẹ́ rẹ̀, èyí tí yóò mú kí ó jẹ́ irúfẹ́ rẹ̀ akọ́kọ́ irú rẹ̀ ní orílẹ̀-èdè Nàìjíríà. Wọ́n bí Ovwasa ní ọjọ́ kọkàndínlọ́gbọ̀n ìṣe kọkànlá ọdún 1996 ní ìlú Ìlọrin tí bàbá rẹ̀ jẹ́ ọmọ bíbí Ìpínlẹ̀ Delta tí Ìyá rẹ̀ sì jẹ́ ọmọ bíbí Ìpínlẹ̀ Ọ̀ṣun. Ó lọ sí ilé-ẹ̀kọ́ alákọ̀ọ́bẹ̀rẹ̀ ti Grace Christian Schools tí ó sì lọ sílé ẹ̀kọ́ girama ti Dalex Royal College, ní Ìlọrin. Ó kẹ́kọ́ nípa Medical Anatomy nílé ẹ̀kọ́ Ladoke Akintola University of Technology.
Temmie bẹ̀rẹ̀ orin rẹ̀ làti nkan bí ọmọ ọdún mẹ́jọ gẹ́gẹ́ bí akọrin ní ilé-ìjọsìn wọn níbi tí ó ti kọ́kọ́ gbé orin tirẹ̀ sílẹ̀.
Akudo Oguaghamba
Akudo Oguaghamba ni ó jẹ́ a jà fẹ́tọ́ ọmọnìyàn, olùkọ́ ọmọ orílẹ̀-èdè Nàìjíríà tí ó ti kọ ìwé ìwádí nípa ẹ̀tọ́ àwọn LGBTQ. Òun ni olùdásílẹ̀ àjọ" Women's Health and Equal Rights" (WHER) ó sì tún jẹ́ ọ̀kan kan ṣoṣo lára àwọn olùdásílẹ̀ "PAN-AFRICAN ILGA" (International Lesbian, Gay, Bisexual, Trans and Intersex Association) ati "EQUITAS" – International Centre for Human Rights
Seyi Adebanjo
Seyi Adebanjo ni ó jẹ́ genderfluid, queer MFA media artist, tí ó jẹ́ ọmọ orílẹ̀-èdè Nàìjíríà tí ó sì ti fi ìlú New York City ṣe ibùgbé báyí ni ó ni lọ́kàn láti ma ṣe ipò lòó fún àwọn ìpèníjà tí ó ń dojú ke ẹ̀yà, adámọ́ àjọ ati abo tàbí ìbálòpọ̀ nípa yíya àwòrán, ṣíṣe fọ́nrá, tabí eré àgbéléwò àti àwọn àpilẹ̀kọ oríṣiríṣi nípa lílo àwọn ìkanì ìbáni-dọ́rẹ́.
Adébánjọ ti ṣe àfihàn àwọn iṣẹ́ ọláọ́kan-ò-jọkan rẹ̀ ní àwọn ilé ìṣe nkan ìṣẹ̀mbáyé lọ́jọ̀ sí pàá pàá jùlọ ní Museum of the City of New York, Bronx Academy of Arts and Dance (BAAD!)," Longwood Art Gallery" and " Skylight Gallery-Restoration Plaza Corporation", Leslie-Lohman Museum of Gay and Lesbian Art àti " Waterloo Arts Gallery". Lọ́wọ́lọ́wọ́ báyí, àwọn iṣẹ́ rẹ̀ wà lábẹ́ Bronx Museum. Bákan náà ni wọ́n tún wà pẹ́lú Fellow " The Laundromat Project", "Queer/Art/Mentorship", "Maysles Institute", Independent Filmmaker Project, àti City Lore.
Ìwé ìròyìn olóṣooṣù ti "African Voices" magazine, Osun State University, Q-Zine, àti "Mott Haven Herald" ti gbé orísiríṣi iṣẹ́ tí Adébánjọ ti gbé háde.  Adébánjọ ti tún ṣe àfihàn iṣẹ́ rẹ̀ ní ilé-ẹ̀kọ́ New York University, ati Lambda Literary Foundation, àti níbi àpérò University Film and Video Association, pẹ́lú ibi àpérò " Brazilian Queering Paradigms Conference".
Lára àwọn iṣẹ́ rẹ̀ ni:
"Oya! Something Happened on the Way to West Africa!" ni ó jẹ́ eré ọláọ́gbọ̀n ìṣẹ́jú tí ó wà ṣàkun ẹ̀yà àti ìbálòpọ̀. Eré yí ni ó ṣe àgbéyẹwò ìrírí ẹ̀yà ọmọ Nàìjíríà tí ó wà ní orílẹ̀-èdè Nàìjíríà ati ọmọ orílẹ̀-èdè Nàìjíríà míràn tí ó wà ní ìlú New York
Adébánjọ ti gba àwọn amì-ẹ̀yẹ ti onkọ̀tàn tó peregedé jùlọ ní orí" Short award" ní ibi ayẹyẹ Drama Baltimore International Black Film Festival, Reel 13 Short Film Award, Fish Parade 2015 Grand Marshal. Ó tún gba amì-ẹ̀yẹ ti Best International Short Film ní " Sydney Transgender International Film Festival" , ati "Pride of the Ocean LGBT Film Festival Award" àti Hunter College's Dean of Arts & Science Master's Thesis Support Grant.
Uyaiedu Ikpe-Etim
Uyaiedu Ikpe-Etim tí wọ́n bí ní ọdún 1989 jẹ́ olùgbéré-jáde àti ònkọtàn ọmọ orílẹ̀-èdè *Nàìjíríà tí ó kéde fún ẹ̀tọ́ àwọn LGBT gẹ́gẹ́ bí àwọn ènìyàn kan tí wọ́n ń fi ẹ̀tọ́ wọ jẹ wọ́n níyà. Ní inú ọdún 2020, ilé-iṣẹ́ BBC fi orúkọ rẹ̀ sí ara àwọn ènìyàn ọgbàọ́rùn un obìnrin fún ọdún 2020 (100 Women of the Year). Wọ́n bí Etim ní wọ́n bí ní ọdún 1989. Òun àti ẹnìkan ni wọ́n jọ dá ilé-iṣẹ́ "Hashtag Media House", ó sì ti ń ṣe àtìlẹyìn fún àwọn àwùjọ kéréje-kéréje pàá pàá jùlọ àwùjọ LGBTQ láti ọdún 2011. Ó ri wípé àwọn ènìyàn ń fojú pa làbà ẹ̀tọ́ àwọn LGBT ní ilẹ̀ Adúláwọ̀, pàá pàá jùlọ ní orílẹ̀-èdè Nàìjíríà tí ó fi mọ́ àwọn ilé iṣẹ́ agbéré-jáde gbogbo ní orílẹ̀-èdè Nàìjíríà. Ní ilé-iṣẹ́ Nollywood, Gbogbo eré tí ó bá ti jẹ mọ́ ti LGBT ni wọ́n ma m fi ṣe yẹ̀yẹ́, tabí kí wọ́n sọ pe ẹ̀dá ìtàn náà wà ní inú ẹgbẹ́ òkùnkùn tàbí kí wọ́n sọ wípé onítọ̀hún wà nínú ìgbèkùn tí wọn yóò sọ wípé àfi kí wọ́n gbé wọn lọ sí ilé ìjọsìn fún ìtúsílẹ̀. Eré èyí tí wọ́n bá gbé jáde tí ó jẹ́ ti LGBT ni ó sábà ma ń jẹ́ ti Àwọn ọkùnrin tí wọ́n jẹ́ homosexual. Ní ọdún 2020, Etim ati akẹgbẹ́ rẹ̀ kan Pamela Adie di lààmì-laaka ní orílẹ̀-èdè Nàìjíríà pẹ̀lú bí eọ́n ṣe gbé eré kan tí ó ni ṣe pẹ̀lú LGBT jáde tí wọ́n pe ní "Ìfé." Eré yí ni ó gbé Etim jáde gẹ́gẹ́ bí adarí eré, tí wọ́n sì fi eré náà sọ nípa ọrọ̀ ìfẹ́ tí ó ṣẹlẹ̀ láàrí àwọn obìnrin méjì tí wọ́n jẹ́ olólùfẹ́. Eré onítan "Ìfé" kìí ṣe eré tí yóò ma sọ nípa LGBT ní orílẹ̀-èdè Nàìjíríà, àmọ́ oun ni ónṣe àfihàn Ìbáṣepọ̀ abo méjì tí kò sì mú gbọ́nmi si omi ò to láti ọ̀dọ̀ àwọn ará ìlú.  Lóòtọ́ ni wípé gbogbo àwọn tí Won kópa nínú eré náà láti olùdarí eré, olùgbéré-jáde ati àwọn olú ẹ̀dá ìtàn ni wọ́n jọ jẹ́ ọmọ ẹgbẹ́ LGBT. Ikpe-Etim ni wọ́n ṣàfihàn bíi queer.  Bí ó tilẹ̀ jẹ́ wípé, àjọ tí wọ́n ṣe ìgbéléwọn àwọn eré sinimá ní orílẹ̀-èdè Nàìjíríà kọ̀ jálẹ̀ wípé wọn kò gbọdọ̀ gbé eré náà jáde tí wọ́n sì tún dún kokò mọ́ àwọn òṣèré náà wípé wọn yóò lọ sẹ́wọ̀n bí eré náà bá fi jáde, látàrí wípé wọ́n ní wọ́n gbé kí ọkùnrin ati ọkùnrin ó ma fẹ́ra wọn ní ohun tí òfin orílẹ̀-èdè wọn kò sì fàyè gba irúfẹ́ nkan bẹ́ẹ̀ láti ọdún 2014. Láti yagò fún ìjìyà ìjọba orílẹ̀-èdè Nàìjíríà, wọ́n lọ gbé eré náà jáde ní ìlú London ní inú oṣù Kẹwàá ọdún 2020 ní "Toronto LGBT Film Festival". Wọ́n sì ń ṣàfihàn rẹ̀ ní orí Ìtàkùn "ehtvnetwork.com". Wọ́n tún ṣe àfihàn rẹ̀ ní Leeds International Film Festival in November 2020.
Ilé-iṣẹ́ BBC yan Ikpe-Etim mọ́ àwọn ọgọ́rún obìrin tí wọ́n fẹ́ fún ní amì-ẹ̀yẹ 100 Women fún ti ọdún 2020 láti fi gbóríyìn fún lórí bí ó ṣe ń ṣe àtìlẹyìn fún ẹ̀tọ́ àwọn LGBT ní orílẹ̀-èdè Nàìjíríà.
David Gentleman
David William Gentleman RDI jẹ́ òsèré gẹ̀ẹ́sì tí abí ní ọjọ́ kọkànlá , osù kẹta, ọdún 1930. Ó kẹ́kọ̀ọ́ àpèjúwe ní ilé ẹ̀kọ́ Royal College of Art lábé àkóso àti John Nash.
O kẹkọọ apejuwe ni Royal College of Art labẹ Edward Bawden ati John Nash . O ti ṣiṣẹ ni awọ-omi, lithography ati kikọ igi, ni awọn iwọn ti o wa lati awọn pẹpẹ gigun pẹpẹ fun Charing Cross Underground Station ni Ilu Lọndọnu si awọn ontẹ ati awọn apejuwe.
Moji Solar-Wilson
Moji Solar-Wilson tí wọ́n bí ní ọdún 1968, ni ó jẹ́ ọmọ bíbí ìlú ìjerò Èkìtì ní Ìpínlẹ̀ Èkìtì. ) jẹ́ ọmọ orílẹ̀-èdè a Nàìjíríà, àmọ́ tí ó fi ilú Wngland ṣe ibùgbé jẹ́ alàgàta láàrín (Broker) òntà àti ònrà, ó ń bani ralé ralẹ̀, bẹ́ẹ̀ ni ó jẹ́ ọ̀kan lára awọn LGBTQIA+, a jà fẹ́tọ́ ọmọnìyàn, aláríwísí àwùjọ àti olùdásílẹ̀ "Solar Worlwide Inú." Ní ọdún 2017, ó ṣe ìgbéyàwó pẹ̀lú oobìnrin ẹgbẹ́ rẹ̀ Margaret Wilson, ó sì di obìnrin akọ́kọ́ tí ó jẹ́ ọmọ orílẹ̀-èdè Nàìjíríà tí yóò dán irú rẹ̀ wò.
Cyril Nri
Cyril Ikechukwu Nri tí wọ́n bí ní ọjọ́ kaẹ̀ẹ́dọ́gbọ̀n oṣù kẹrin ọdún 1961. Jẹ́ British-Nigerian òṣèré, ònkọ̀tàn àti adarí eré tí gbogbo ènìyàn mọ̀ sí Adam Okaro nínú eré àtìgbà-dégbà orí amóhù-máwòrán "The Bill".
Bàbá ati Ìyá Nri jẹ́ ọmọ ẹ̀yà Igbo tí wọ́n sa àsálà fún ẹ̀mí wọn ní àsìkò ogun abẹ́lé Biafra bẹ́ sílẹ̀ ní orílẹ̀-èdè Nàìjíríà ní ọdú 1968.
Nri lọ sí ilé-ẹ̀kọ́ Holland Park School i mm tí ó wà ní apá ìwọ̀ Oòrùn ìlú London, ibẹ̀ ni ó ti bẹ̀rẹ̀ sí ń kópa nínú eré orí-ìtàgé bíi "Three Penny Opera". Ó tún lọ sí ilé-ẹ̀kọ́ "The Young Vic Youth Theatre" tí ó wà ní agbègbè Waterloo ní London. Ó tún kẹ́kọ̀ọ́ eré oníṣẹ́ ní Bristol Old Vic Theatre School. Agbègbè south London ni Nri ń gbé láti ọdún 1980s.
Nri di gbajúmọ̀ látàrí ipa rẹ̀ tí ó kó gẹ́gẹ́ bí ẹ̀dá ìtàn Adam Okaro, nínú eré agbéléwò orí amóhù-máwòrán ITV tí wọ́n pe akòrí rẹ̀ ní"The Bill". Ó tún kópa gẹ́gẹ́ bí ẹ̀dá ìtàn "Graham" níbi tí ó ti jẹ́ agbẹjọ́rò oun ati Miles ati Anna, nínú eré onípele tí wọ́n ń ṣàfihàn rẹ̀ ní orí amóhù-máwòrán BBC TV tí wọ́n pe akọ́lé rẹ̀ ní "This Life".
Lẹ́yìn tí Cyril kẹ́kọ́ ìmọ̀ eré oníṣẹ́ tán, ó bẹ̀rẹ̀ sí ń were jẹun níb" Royal Shakespeare Company" níbi tí ó ti kọ́kọ́ kópa gẹ́gẹ́ bí Lucuis nínú eré tí Ron Daiel's gbé jáde ní ọdún 1982 tí wọ́n pe akọ́lé rẹ̀ ní "Julius Caesar". Ó tún kópa gẹ́gẹ́ ẹ̀dá ìtà ìtàn Ariel nínú eré "The Tempest".
Ní ọdún 2008, ó tún kópa nínú eré "Waking the Dead" tí wọ́n ń ṣàfihàn rẹ̀ ní orí ẹ̀rọ amóhù-máwòrán BBC.
Ó sì tún kópa nínú eré "The Observer" ní Royal National Theatre.
Ní ọdún 2009 ati 2010, ó kópa nínú eré "Law & Order UK" tí ó sì tún kópa nínú eré yí kan náà tí wọ́n gbé jáde ní ọdún 2012 ati ọdún 2013.
Ní inú osù kọkànlá ọdún 2010, ó tún kópa nínú ìpele kẹrin eré "The Sarah Jane Adventures", "Lost in Time". Ó sì padà tún kópa nínú ibẹ̀rẹ̀ ìpín Karùn-ún eré náà ní ọdún 2011, "Sky".
Ní ọdún 2016, ó gba àmì-ẹ̀yẹ ti British Academy Television Award fún ipa rẹ̀ gẹ́gẹ́ bí ẹ̀dá ìtàn Lance nínú eré Russell T. Davies tí óbjẹ́ ọ̀kan lára eré onípele orí amóhù-máwòrán "Cucumber". Ó tún kópa nínú eré "Goodnight Sweetheart" níbi tí ó ti kópa gẹ́gẹ́ bí Dókítà ní ilé ìwòsàn tí ìyàwó Yvonne Sparrow ti bí àbíkú.
Ó kópa nínú eré oníṣẹ́ kan tí ó jẹ́ ti ilé iṣẹ́ asọ̀rọ̀-mágbèsì BBC gbé kalẹ̀ ní ọdún 2020. "Noughts and Crosses".
Nri ni ó ti ṣe ìgbéyàwó rí àmọ́ ó ti di gay báyí. Ó ti ní àwọn ọmọ méjì tí wọ́n ti dàgbà.
==Àwọn ìtọ́ka sí=
Ayodele Olofintuade
Ayọdele Ọlọfintuade jẹ́ òǹkọ̀wé ọmọ orílẹ̀-èdè Nàìjíríà, oníròyìn àti ẹ̀yà abo. Ó ti ṣe àfihàn ara rẹ̀ gẹgẹ bíi ẹni tí kii ṣe alákọméjì ní orílẹ̀-èdè Nàìjíríà, orílẹ̀-èdè tí ó ṣe ìlòdì sì LGBTQ .
A bí Ayọdele Ọlọfintuade ní ìlú Ìbàdàn, orílẹ̀-èdè Nàìjíríà ní ọdún 1970. Ní àárín Eko, Ibadan atí Abeokuta ni Olofintuade dàgbà sí. Ó ń ṣe àtìlẹ́yìn fún ara rẹ̀ lórí ìwé kíkọ tí ó Yàn láàyò. Ní pàtàkì ni ó jé wípé ọ̀pọ̀lọpọ̀ ìwé tí ó ti kọ ni wọ́n dá lórí i ẹ̀yà abo ni ilé Áfíríkà, àwọn ohun tí ẹ̀mí ní ilẹ̀ Yorùbá (káàkiri ilẹ̀ Áfíríkà títí tí o fí dé ẹ̀yà adúláwọ̀ tí wọ́n jẹ́ ọmọ orílẹ̀-èdè ìlú aláwọ̀ funfun), LGBT ní orílè-èdè Nàìjíríà ní agbègbè àti èyà tí kò ní ìbámu ní orìlẹ̀-èdè Nàìjíríà. Ọmọ méjì ni Ayọdele Ọlọfintuade bi. Orúkọ wọn a máa jẹ́ Alexander àti Kisha. A dáamọ̀ gégé bí queer, ati èyà abo tí kìí ṣe alákọméjì.
Iṣẹ́ rẹ̀ àkọ́kọ́ pàtàkì tí ó jẹ tí Lítíréṣọ̀ ni ìtàn Eno, èyítí ilé-iṣẹ́ ìtẹ̀wé Cassava Republic ṣe àtẹ̀jáde rẹ̀ ní ọdún 2010, ìwé lórí ìtàn àwọn ọmọdé èyí tí wọ́n yàn láti gba ẹ̀bùn ti orílẹ̀-èdè Nàìjíríà fun ìwé Lítíréṣọ̀ tí ó dára jùlọ ní ọdún 2011. Ìwé Lítíréṣọ̀ yí sọ̀rọ̀ lórí gbígbé àwọn ọmọdé káàkiri láti lọ máa fí wọ́n ṣe òwò ẹrú, èyí tí ó ti ń mú ìfàsẹ́yìn bá orílẹ̀-èdè Nàìjíríà láti ọjọ́ tí ó tipẹ́.
Ìwé átíkù pàtàkì àkọ́kọ́ tí ó kọ́kọ́ kọ lórí àwọn ènìyàn LGBTQ ti ó wà ní orílẹ̀-èdè Nàìjíríà, tí àkọlé rẹ ń jẹ́ Ìbálòpọ̀ tí A-B-C lórí ọ̀rọ̀ àwọn ọmọ orílẹ̀-èdè Nàìjíríà èyí tí àtẹ̀jáde rẹ̀ wáyé ní ọdún 2014 lẹ́sẹ̀kẹsẹ̀ lẹ́hìn tí wọ́n ṣe àgbéyẹ̀wò òfin ìgbéyàwó ako sí akọ àti abo sí abo ti ọdún 2013 gẹ́gẹ́ bí èyà lára àwọn irinṣẹ́ tí àwọn adájọ́ yio lò fún ìkéde òfin náà. Ní àkókò yí kanna ni Olofintuade ṣe àtẹ̀jáde lára àwọn nofeli rẹ èyí tí àkọlé rẹ njé Adunni: eni arẹwà tí kò i tíì kú, èyí tí wọ́n tẹ jáde ní ọdún 2014 sí orí Brittle Paper nínú èyí tí díẹ̀ nínú àwọn tí ó kó ipa jẹ́ Queer.
Ọlọfintuade ma ńkọ ìwé fún àwọn àgbàlagbà àti àwọn ọmọdé ní pàtàkì àwọn ọmọdé láti àwọn agbègbè tí kò fi bẹẹ ní anfààní tó. Óò tún jẹ́ ajà-fún-ẹ̀tọ́ ọmọ ènìyàn. Ìwé rẹ àkọ́kọ́ tí wọ́n tẹ̀ jáde ní ọdún 2011 ni ó wà lára àwọn ìwé tí wọ́n yà sí ọ̀tọ̀ fún ẹ̀bùn ti Nàìjíríà fún ti ìwé Lítíréṣọ̀. Orísirísi àwọn ìwé ìròyìn àti àwọn ìwé àkọsílẹ̀ nípa ìmọ̀ ìjìnlẹ̀ ní orílẹ̀-èdè Nàìjíríà ni wón ti ṣe àtẹ̀jáde àwọn iṣẹ́ rẹ tí ó fi mọ́ Nigeriana Talk àti Anathema. Olofintuade tún jẹ́ Olùdarí àti Alàkóso fún ojú òpó tí wẹẹbu kan tí ó wà fún ipá òdì tí aidọgba.
Ọlọfintuade ní ìmọ̀ ìjìnlẹ̀ nípa ìṣe, ẹ̀mí àti àṣà Yorùbá, ó jẹ́ lílọ pàtàkì fún àwọn ọ̀dọ́ òṣèré. Pẹ̀lú ka Laipo, ó pèsè àtìlẹ́yìn ètò A-B-C fún àwọn ọmọdé láti ìpínlè títí lọ dé ìpele ilé-ìwé gíga.
Lagos State Model College Kankon
Lagos State Senior Model College Kankon jẹ́ ilẹ̀-ìwé gírámà tí Ìpínlẹ̀ Èkó tí ó gúnwà sí òpópónà Owódé-Àpá, ní ìjọba ìbílẹ̀ Badagry. Wọ́n dá ilé-ìwé yìí sílẹ̀ lásìkò ìṣèjọba ológun Rear Admiral  Mike Akhigbe (Rtd). gẹ́gẹ́ bí Gómìnà Ìpínlẹ̀ Èkó lọ́dún 1988.
Victoria Aguiyi-Ironsi
Victoria Nwanyiocha Aguyi-Ironsi (21 Oṣu kọkanla ọdun 1923-23 Oṣu Kẹjọ ọdun 2021) ni Iyaafin Akọkọ ti Nigeria keji lati ọjọ 16 Oṣu Kini ọdun 1966 si 29 Oṣu Keje 1966. O jẹ opo ti General Johnson Aguiyi-Ironsi ti o jẹ olori ologun akọkọ ti orilẹ-ede Naijiria.
Arabinrin naa wa lati Ohokobo Afara ni ijọba ibilẹ Umuahia North . O ṣe igbeyawo Johnson Aguiyi-Ironsi gẹgẹbi ọmọ ile-iwe ti Holy Rosary Convent School, Okigwe ni ọdun 1953 ni igba ti o wa ni omo ọdun 16.
O ni awọn ọmọ mẹjọ ti wọn mu lọ ti wọn si tọju wọn nipasẹ awọn arabinrin ni Ibadan labẹ itọsọna ti Adekunle Fajuyi lakoko Ogun Abele Naijiria .
O ṣiṣẹ bi komisona ti Igbimọ Awọn Iṣẹ Ijọba Agbegbe ni Umuahia .  Aguiyi-Ironsi ku ni ọjọ 23 Oṣu Kẹjọ ọdun 2021 ni Federal Medical Center Umuahia lẹhin ti o jiya ikọlu . O jẹ ẹni ọdun 97.
Chike Frankie Edozien
Chiké Frankie Edozien jẹ́ ònkọ̀wé àti oníṣẹ́ ìròyìn ọmọ orílẹ̀-èdè Nàìjíríà ati Amẹ́ríkà. Òun ni adarí àgbà fún New York University, Accra, òun náà sì tún ni olùdarí fún New York University Journalism. Orisirisi àpilẹ̀kọ ni ó ma ń ke tí ó sì ń gbé jáde nínú àwọn ìwé-ìròyìnrẹ̀.  Òun ni ó kọ ìwé "Lives of Great Men", ní ọdún 2007, ó sì gba ẹ̀bùn amì-ẹ̀yẹ Lambda Literary Award fún iṣẹ́ rẹ̀ náà. Wọ́n yan ìwé rẹ̀ 'Lives' fún amì-ẹ̀yẹ "Randy Shilts Award" àwọn ìwé àpilẹ̀kọ ní ọdún 2018, tí ilé-iṣẹ́ ìtẹ̀wé "Triangle" gbé jáde. Edozien ti fi ìwé rẹ̀ yí sọ̀rọ̀ lórí òmìnira, ìfaradà àti akitiyan tí ó ṣe àfihàn rẹ̀ nínú ìwé rẹ̀ ní orísirṣi ìpéjọ agbáyé pàá pàá jùlọ ní orílẹ̀-èdè India. sí orílẹ̀-èdè Australia àti New Zealandàti South Africa àti orílẹ̀-èdè Nàìjíríà< Ghana àti orílẹ̀-èdè Amẹ́ríkà.
Àwọn ilé-ẹ̀kọ́ fásitì káàkiri àgbáyé bíi:
Yale University, New York University , anchester Metropolitan University ,lstu Jayanti College, Bangalore, University of Delhi, and moràti bẹ́ẹ̀ bẹ́ẹ̀ lọ
Ìwé "‘Lives’" ni ó jẹ́ ìwé tí ó ṣe àgbéyẹwò ìgbé ayé àwọn LGBTQ tí wọ́n jẹ́ ọkùnrin àti obìnrin tí eọ́n wà ní ilẹ̀ Adúláwọ káàkiti agbáyé. Wọ́n yan Edozien's ""Shea Prince"" fún amì-ẹ̀yẹ 2018 Gerald Kraak Human Rights Award àti ""Last Night in Asaba"" ni wọ́n ṣà yàn fún àmì-ẹ̀yẹ Gerald Kraak ní ọdún 2019, lára àwọn ìwé rẹ̀ tí ó tún gbayì ni "‘As You Like It’", tí ó mu gba àmì-ẹ̀yẹ Lambda award ní ọdún 2019. .
Aaliyah Brown (Sprinter)
Aaliyah Brown tí wọ́n bí ní ọjọ́ kẹfà oṣù kínní ọdún 1995 jẹ́ asáré orí ọ̀dan ayára pá sprinter ọmọ orílẹ̀-èdè Amẹ́ríkà. Ó kópa nínú ìdíje women's 4 × 100 metres relay at the 2017 World Championships in Athletics.
Sweets&quot; for the Sweet
" for the Sweet
"Sweets" for the Sweet ni ó jẹ́ orin tí oní fèrè kan tí orúkọ rẹ̀ ń jẹ́ Harry "Sweets" Edison tí wọ́n gbé jáde ní ọdún 1964 lábẹ́ ilé-iṣẹ́ agbórinjáde Sue.
Mandy La Candy
Mandy La Candy jẹ́ ọkùnrin tí ó yí ara rẹ̀ padà sí obìnrin ọmọ orílẹ̀-èdè is a Canada tí ó ń fi orílẹ̀-èdè Nàìjíríà ṣe ibùgbé.
Mandy ni wọ́n mọ̀ sí Okwudili ṣáájú kí ó tó yí ara rẹ̀ padà sí obìnrin. Ní ọdún 2016, ó gbé àwòrán ara rẹ̀ tí òun ati ìyàwó olórí orílẹ̀-èdè Amẹ́ríkà tẹ́lẹ̀ ìyẹn Melania Trump's, ìyẹn Donald Trump, fọ́tò yí ni wọ́n gbé jáde nínú ìwé kan tí akọ́lé rẹ̀ ń jẹ́ " old playboy magazine" tí ó ní àkòrí ""If Melanie with such photos can become a first lady looking like this, why can’t I"".
Rizi Timane
Rizi Xavier Timane ni ó jẹ́ olórin, Mínísítà,ònkọ̀wé, ẹni tí ó yí ara rẹ̀ padà sí ọkùnrin ọmọ orílẹ̀-èdè Nàìjíríà
Wọ́n bí Timane ní Ìpínlẹ̀ Èkó ní orílẹ̀-èdè Nàìjíríà, nígbà tí ó wà ní ọmọ ọdún mẹ́jọ, orísiríṣi ìdàamú ni ó bá padé ní ọwọ́ awọn òbí àti olùṣọ́ agùtàn sọ́ọ̀ṣì wọn nígbà tí wọ́n ṣàkíyèsí wípé nkan ọkùnrin ati ti obìnrin ni ó wà lára òun nìkan. Lẹ́yìn èyí, wọ́n ṣe iṣẹ́ abẹ tí ó tó ogún fun láti lè yi padà kúrò lóbìnrin sí ọkùnrin.
Ó kẹ́kọ́ nípaBusiness management ní London àti Los Angeles. Ó tún kẹ́kọ́ gboyè kejì nípa social work láti University of Southern California níbi tí ó ti kẹ́kọ́ nípa ẹ̀sìn, ẹ̀tọ́ àwùjọ ati akitiyan ní ilé-ẹ̀kọ́ Claremont School of Theology. Ó ń ṣiṣẹ́ gẹ́gẹ́ bí òsìṣẹ́ ìlera fún àwọn ọmọdé tí wọ́n jẹ́ Transgender ní. " St. John's Well Child and Family Centre in Los Angeles".
Ní ọdún 2013, ó ke ìwé kan tí ó pe ní ""An unspoken Compromise"" tí ó jẹ́ ìwé tí ó tà jùlọ ní orí Amazon lábẹ́ ẹ̀ka Lesbian and Gay. Ní ọdún 2014,ó gbé àwo orin kan tí ó pe ní ""Love is Stronger"" ní ọdún 2014. Ó sì tún gbé owó kalẹ̀ láti fi ran àwọn ọmọdé tí wọ́n nílò iṣẹ́ abẹ tí òun náà ti ṣe rí . Ó fẹ́ ìyàwó rẹ̀ Christina Ros, ọdún 2017. Wọ́n sì ṣe ayẹyẹ ìgbéyàwó wọn ẹlẹ́karùn un irú rẹ̀ lẹ́yìn ọdún mẹ́wá tí wọ́n ti wà papọ̀.
Nnanna Ikpo
Nnanna Ikpo jẹ́ ònkọ̀wé ọmọ orílẹ̀-èdè Nàìjíríà. Ó di gbajúmọ́ fún ìwé rẹ̀ tí ó pe akòrí rẹ̀ ní "Fimí Sílẹ̀ Forever" ní ọdún 2017. Wọ́n yan ìwé yí fún àmì-ẹ̀yẹ Lambda Literary Award níbi Gay Fiction níbi ìdíje 30th Lambda Literary Awards ní ọdún 2018.
Logan February
Logan February tí wọ́n bí ní ọdún 1999 jẹ́ akéwì, alágbéyẹ̀wò orin, alápilẹ̀kọ, akọrin, olórin ati ajìjàngbara fún àwọn LGBTQ.
Wọ́n bí Logan February ní Ìpínlẹ̀ Anambara ní ọjọ́ kẹ̀tàlélógún oṣù kẹrin ọdún 1999, ó sì dàgbà sí ìlú Ìbàdàn. Ó kẹ́kọ́ nípa psychology ní ilé-ẹ̀kọ́ Yunifásitì Ìbàdàn.
Òun ni ònkọ́wé "In the Nude", tí wọ́n gbé jáde ní ọdún 2019 lábẹ́ ilé-iṣẹ́ " Ouida Poetry" àti "Mannequin in the Nude" tí wọ́n gbé jáde ní abẹ́ ilé iṣẹ́ ìtẹ̀wé "PANK Books" ní orílẹ̀-èdè in Amẹ́ríkà.  Òun àti ẹnìkan ni wọ́n pawọ́ pọ̀ kọ ìwé tí wọ́n pe ní "Painted Blue with Saltwater" ní ọdún 2018. wọ́n sì kọ "How to Cook a Ghost" ní ọdún 2017 tí wọ́n gbé jáde lábẹ́ ilé-iṣẹ́ ìtẹ̀wé "Glass Poetry Press". Logan jẹ́ ọ̀kan lára àwọn tí wọ́n yàn fún amì-ẹ̀yẹ Pushcart fún àkójọ iṣẹ́ wọn bíi "Mannequin in the Nude" níbi ìdíj African Poetry Book Fund. Wọ́n sì tún yàn án fún àmì-ẹ̀yẹ "Brittle Paper".
Gẹ́gẹ́ bí ajìjàngbara fún LGBTQ ní orílẹ̀-èdè Nàìjíríà, òun ni alápilẹ̀kọ fún "There Is Hope" lásìkò ìpàdé Pride month ní ọdún 2020 fún búlọ́gì Ynaija
William Rashidi
William Rashidi jẹ́ ajìjàngbara fún àwọn ọmọ egbẹ́ LGBTQ ti orílẹ̀-èdè Nàìjíríà tí wọ́n ń lọ́wọ́ nínú ìbálòpọ̀ láàrin akọ sí akọ àti abo sí abo. Ó jẹ́ ọmọ ẹgbẹ ìgbìmọ̀ tí ó ń darí ilé ṣiṣi fún ìlera àti àwọn ẹ̀tọ́ ọmọ ènìyàn. Òun tún ni Olùdarí ti Equality Triangle Initiative, èyí tí ó fìdíkalẹ̀ sí Ipinle Delta, orílè-èdè Nàìjíríà. Ó tún jẹ́ alágbàwí fún lilo Prophylaxis Pre-ifihan, (PReP) láti lè fi dènà ìkọlù àrùn HIV. Ní ọdún 2011, ó ṣe ìlòdì sí ẹ̀wọ̀n ọdún mẹ́rìnlá fún ìgbéyàwó láàrin ọkùnrin sí okùnrin àti obìnrin sí obìnrin èyí tí àwọn ọmọ ẹgbẹ́ ilé aṣòfin àgbà orílẹ̀-èdè Nàìjíríà sọ di òfin.
William Rashidi kọ́ ẹ̀kọ́ gboyè jáde ni public policy láti ilé-èkó gíga Yunifásítì ti Queen Mary tí ó wà ní ìlú Londonu.
Vincent Desmond
Vincent Desmondjẹ́ oníṣẹ́ ìròyìn tí ó jọ mọ́ àṣà, ònkọ̀tàn, olóòtú ati olùpolongo ẹ̀tọ́ àwọn LGBTQ tí ó fi Ìpínlẹ̀ Èkó ṣe ibùgbé ní orílẹ̀-èdè Nàìjíríà. Òun ni olóòtú àgbà fún ìwé-ìròyìn olóṣooṣù nípa oge ṣíṣe kan tí wọ́n pe ní "A Nasty Boy" tí ọ̀gbẹ́ni Richard Akuson tí ó jẹ́ oníṣẹ́ ìròyìn àti amòfin da sílẹ̀ ní ọdún 2017.
Vincent ti ke onírúurú àpilẹ̀kọ fún àwọn ìwé ìròyìn tí wọ́n ń tẹ̀ jáde, ati ti orí ẹ̀rọ ayélujára tí wọ́n ṣe àgbéyẹwò ati akọsílẹ̀ nípa ẹ̀yà ara ìbálòpọ̀ ọmọnìyàn, àṣà tó gbajúmọ̀, ige, àti bẹ́ẹ̀ bẹ́ẹ̀ lọ.
Ní ọdún 2020, ó fi ìmọ̀sílára rẹ̀ hàn lórí ọmọ bíbí àti jíjẹ́ òbí lórí ìkànì micro blogging site; níbi tí ó ti sọ wíp "“gẹ́gẹ́ bí ìròrí tèmi, kí á ma bímọ jẹ́ ìwà ìmọ̀ tara ẹni nìkan."
" ìdí ni wípé òbí ń bí odidi ọmọ ènìyàn míràn wá sáyé láti wá ma kópa nínú làásìgbò ayé. Níotí kí ni? Ṣé nítorí kí ó lè wá ma jà sí ẹ̀tọ́? Ṣé nítorí wípé ó tó ni tàbí ó tọ́?" "
Àwọn àjọ TIERS Nigeria fun ní àmì-ẹ̀yẹ "Young Trailblazer of the Year" ní ọdún 2020 .
Wọ́n yàn án mọ́ àwọn tí wọ́n fẹ́.fún ní amì-ẹ̀yẹ “The 150 Most Interesting Nigerians in Culture in 2019" láti ọwọ́ RED Media Africa.
Ezra Olubi
Ezra Olubi tí wọ́n bí ní ọjọ́ Kejìlá oṣù kọkànlá ọdún 1986 jẹ́ olùdásílẹ̀ òwò ara ẹni, onímọ̀ nípa ìmọ̀ ẹ̀rọ (software developer) olùdásílẹ̀ ilé iṣẹ́ paystack, àti ajàfẹ́tọ́ (born 12 November 1986 ).
Ezra kàwé jáde ní ilé-ẹ̀kọ́ Babcock University nínú ìmọ̀ ẹ̀kọ́ ìmọ̀ ẹ̀rọ kọmpútà ní ọdún 2006, òun àti Shola Akinlade ni wọ́n jọ pawọ́ pọ̀ da ilé-iṣẹ́ E-payment tí gbogbo ènìyàn mọ̀ sí PayStack sílẹ̀. Ilé-iṣẹ́ yí ni ó jẹ́ irú rẹ̀ àkọ́kọ́ ní orílẹ̀-èdè Nàìjíríà pẹ̀lú iye owó tí ó tó $120,000 àmọ́ tí ilé-iṣẹ́ Stripe padà rà pẹ́lú iye owó tí ó tó $200Million ní ọdún 2020.
Ní ọjọ́ Kẹwàá oṣù kẹrin ọdún 2021, ó ṣe àfihàn aṣọ kan tí ó wọ lọ sí ibi ìgbéyàwó ọ̀rẹ́ rẹ̀ kan ní oti Ìtàkùn Twitter tí àkọ́lé ara aṣọ náà sọ wípé: "My friend invited me to her wedding party and all I heard was "Ezra get dressed!". Ezra yí tún jẹ́ heterosexual, ọkùnrin tìrẹẹ̀ tún ma ń kun ètè bákan náà ni ó ma ń kun èékáná pẹ̀lú.